༧རྒན་ལགས་སུ་བཀའ་འདྲི་ཞུ་རྒྱུ་ཞིག་ལ།དེ་སྔོན་གུས་པས་མཇལ་བའི་སྐྱབས་སྟོན་ཁྲོ་འགྲེལ་ཞེས་པ་དབང་ཆེན་ཁྲོ་བོ་གཞུང་གི་འགྲེལ་པ་དེ་རུ་སྐབས་ཕྲིན་གྱི་ས་བཅད་ཅིག་ལས་འགྲེལ་པ་མ་བྱུང་།དེར་ས་བཅད་ཡོད་པ་ལྟར་ན་ཁོང་གིས་མཛད་པའི་སྐབས་ཕྲིན་གྱི་འགྲེལ་ཞིག་ཀྱང་ཨེ་ཡོད་སྙམ།ས་བཅད་དེར་རྩ་བའི་ཚིག་ཟིན་སོ་སོ་ཡོད་ན་དོན་ཆེན་ཡིན་མོད།ཡོད་ཀྱང་༼གཡུང་དྲུང་བོན་གྱི་དཔེ་ཚོགས་༽ཞེས་པའི་དེབ་གཟུགས་གྲས་ཀྱི་དཔེ་རུ་བཀོད་མི་འདུག༼སོག་སྤྲུལ་བརྟེན་འགྱུར་༽གྲས་ཀྱི་དཔེ་རུ་ཡོད་མེད་མཇལ་ཁོམ་མ་བྱུང་།སྤྱིར་ན་སྐབས་ཕྲིན་ནང་གི་གསང་བ་འདུས་པའི་ཐུགས་རྗེའི་རྒྱུན་སྒྲུབ་ཅེས་པའི་སྐོར་ཞིག་བཞུགས་པ་བྲུ་ལུགས་སྐབས་རྒྱུན་ལྡན་གསུང་སྲོལ་མི་འདུག་རུང་།སྒྲུབ་ཆེན་སོགས་ཀྱི་སྐབས་འདོན་སྲོལ་ཨེ་ཡོད།འདིར་ཕྱོགས་ཁྲོ་བོ་ཞུ་ལུགས་བྱེད་སྲོལ་ཡོད་པས་དེ་རྒྱུན་ལྡན་འདོན་སྲོལ་ཡོད།འོན་ཀྱང་དེའི་སྐོར་ས་བཅད་མང་ཞིག་དོན་ཟབ་པ་མ་ཟད་འདོན་ཤེས་པ་ཙམ་ཡང་དཀའ་བར་སྣང་།གལ་སྲིད་སྐབས་ཕྲིན་གྱི་འགྲེལ་པ་ཡོད་ན་དེའི་སྐོར་གསལ་པོ་ཞིག་ཨེ་ཡོད་བསམ་པའི་རེ་བ་ཡོད།རྒན་ལགས་ནས་དེ་དག་སྐོར་ལ་རྒྱུས་མངའ་ཡོད་པའམ་འབྲེལ་ཡོད་ཁག་ལ་གཟིགས་ཞིབ་ཀྱིས་གསུང་རོགས་བྱུང་ན་ཅིས་ཀྱང་བཀའ་དྲིན་ཆེ།ཁྱུང་གསེར་ཞུས་ནས་གུས་པས་ཕུལ།